Sväté písmo s komentármi a margináliami Jeruzalemskej Biblie

Sväté písmo s komentármi a margináliami Jeruzalemskej Biblie je preklad celej Biblie do slovenčiny. Autorom tohto prekladu je rímskokatolícky kňaz Anton Botek.

Tento preklad Biblie bol pripravený z originálnych hebrejských a gréckych textov a prihliadalo sa pri ňom na Jeruzalemskú Bibliu a iné verzie. Okrem samotného textu Biblie boli preložené aj úvody a poznámky podľa francúzskej Jeruzalemskej Biblie. Preklad obsahuje na okraji aj krížové odkazy na miesta v Svätom písme, ktoré súvisia s daným textom. Pripojené sú aj mapy a chronologické tabuľky.

Text prekladu bol vydávaný postupne. Najprv vyšli niektoré jeho časti osobitne v zahraničí napr v knihách Za svetlom, Posolstvo, Múdrosť a iné.Ján Ďurica SJ: K Botekovmu prekladu písma  (Článok je prevzatý z ročenky: Studia Aloisiana 2002. Bratislava, 2002.), s. 1, 6 Kompletný bol vydaný až 20 rokov po smrti prekladateľa Antona Boteka. Najprv boli vydané komentáre a marginálie k Pentateuchu (1998). Potom k nim bol pridaný text Mojžišových kníh.Pentateuch : Päť kníh Mojžišových s komentármi Jeruzalemskej Biblie. Trnava : Vydavateľstvo Dobrá kniha [V spolupráci s Teologickou fakultou Trnavskej univerzity], 2004. ISBN 80-7141-447-6 Následne vychádzali ďalšie časti: historické,Historické knihy Starého zákona s komentármi Jeruzalemskej Biblie. Trnava : Vydavateľstvo Dobrá kniha (V spolupráci s Teologickou fakultou Trnavskej univerzity), 2005. ISBN 80-7141-490-5 múdroslovnéMúdroslovné knihy Starého zákona s komentármi Jeruzalemskej Biblie. Trnava : Vydavateľstvo Dobrá kniha (V spolupráci s Teologickou fakultou Trnavskej univerzity), 2006. ISBN 80-7141-527-8 a prorocké knihy Starého zákona,Prorocké knihy Starého zákona s komentármi Jeruzalemskej Biblie. Trnava : Vydavateľstvo Dobrá kniha (V spolupráci s Teologickou fakultou Trnavskej univerzity), 2007. ISBN 978-80-7141-576-3 nakoniec bol vydaný aj Nový zákon.Nový zákon s komentármi a margináliami Jeruzalemskej Biblie. Trnava : Vydavateľstvo Dobrá kniha (V spolupráci s Teologickou fakultou Trnavskej univerzity), 2008. ISBN 978-80-7141-625-8 V roku 2012 vyšiel kompletný text vo vreckovom vydaní.Sväté písmo s komentármi a margináliami Jeruzalemskej Biblie. Preložil Anton Botek. Trnava : Vydavateľstvo Dobrá kniha (V spolupráci s Teologickou fakultou Trnavskej univerzity), 2012. 2640 s. ISBN 978-80-7141-739-2 Toto vydanie obsahuje aj monografiu autorov prof. ThDr. Cyrila Vasiľa SJ, doc. ThDr. Jozefa Kyselicu SJ a ThDr. Jána Ďuricu SJ, PhD.

Tento preklad obsahuje knihy Svätého písma rozčlenené takto:
 Starý zákon:
 Pentateuch: Kniha Genezis (Prvá kniha Mojžišova), Kniha Exodus (Druhá kniha Mojžišova), Kniha Levitikus (Tretia kniha Mojžišova), Kniha Numeri (Štvrtá kniha Mojžišova), Kniha Deuteronómium (Piata kniha Mojžišova)
 Historické knihy: Kniha Jozue, Kniha Sudcov, Kniha Rút, Prvá kniha Samuelova, Druhá kniha Samuelova, Prvá kniha Kráľov, Druhá kniha Kráľov, Prvá kniha Kroník, Druhá kniha Kroník, Kniha Ezdrášova, Kniha Nehemiášova, Kniha Tobiáš, Kniha Judita, Kniha Ester, Prvá kniha Makabejcov, Druhá kniha Makabejcov
 Múdroslovné knihy: Kniha Jób, Kniha Žalmov, Kniha Prísloví, Kniha Kazateľ, Pieseň piesní, Kniha Múdrosti, Kniha Sirachovho syna
 Prorocké knihy: Kniha proroka Izaiáša, Kniha proroka Jeremiáša, Kniha Náreky, Kniha proroka Barucha, Kniha proroka Ezechiela, Kniha proroka Daniela, Kniha proroka Ozeáša, Kniha proroka Joela, Kniha proroka Amosa, Kniha proroka Abdiáša, Kniha proroka Jonáša, Kniha proroka Micheáša, Kniha proroka Nahuma, Kniha proroka Habakuka, Kniha proroka Sofoniáša, Kniha proroka Aggea, Kniha proroka Zachariáša, Kniha proroka Malachiáša
 Nový zákon: Evanjelium podľa Matúša, Evanjelium podľa Marka, Evanjelium podľa Lukáša, Evanjelium podľa Jána, Skutky apoštolov, List Rimanom, Prvý list Korinťanom, Druhý list Korinťanom, List Galaťanom, List Efezanom, List Filipanom, List Kolosanom, Prvý list Solúnčanom, Druhý list Solúnčanom, Prvý list Timotejovi, Druhý list Timotejovi, List Títovi, List Filemonovi, List Hebrejom, Jakubov list, Prvý Petrov list, Druhý Petrov list, Prvý Jánov list, Druhý Jánov list, Tretí Jánov list, Júdov list, Zjavenie apoštola Jána (Apokalypsa)

Referencie

Externé odkazy
Botekov preklad
 Biblia a Sväté písmo - starý a nový zákon v PDF 

Kategória:Slovenské preklady Biblie